Сурови бонбони с мака и джинджифил ♥ raw candies with maca powder and ginger
### Най-сетне се затопли (трайно, надявам се) и започнах да се замислям за летните дни и разбира се за натрупаните излишни, зимни килограми. Е, какво да се прави, има го и този момент. Започват да преобладават плодовете и зеленчуците, но това съвсем не пречи да се похапва и нещо сладичко, нали. Днешната рецепта се роди в опит да имитирам вкус на любимия ми roo'bar, който обожаваме с децата и смея да твърдя, че резултатът надмина очакванията ни.


### Просто фантастични!


### 


*А фактът, че приготвянето е безумно лесно прави тези сурови бонбони с мака едни от най- най-любимите за мен!
### **Необходими продукти:**


### 1/2 чаша белени бадеми


### 2 ч.л. [мака на прах](http://www.zoya.bg/%d0%9c%d0%b0%d0%ba%d0%b0-%d0%bd%d0%b0-%d0%bf%d1%80%d0%b0%d1%85-%d0%b1%d0%b8%d0%be-60-125-250-500-%d0%b3.734)


### 2 с.л. кокосови стърготини + допълнително за овалване


### малка щипка сол


### 1/4 чаша стафиди


### 1 с.л. мед


### 1 с.л. кокосово масло, на стайна температура


### 1/2 ч.л. фино настърган пресен джинджифил


### **Начин на приготвяне:**


### Поставете бадемите, маката, кокосовите стърготини и солта в купата на кухненски робот или блендер и направете няколко пулса до финото смелане на съставките.


### Добавете останалите съставки и отново направете няколко пулса.


### От готовата смес направете топчета с големината на орех, оваляйте в кокосови стърготини и съхранявайте в хладилник.


### Това е всичко, имате си най-вкусните сурови бонбони с мака :)




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

